LISA

e-CODEXi süsteemi üleandmis- ja ülevõtmisprotsessi üksikasjalik kord

1. SISSEJUHATUS

e-CODEXi süsteemi haldava üksuse ja eu-LISA vahel algatatakse üleandmis- ja ülevõtmisprotsess. Kuni üleandmiseni säilitab e-CODEXi süsteemi haldav üksus täieliku vastutuse süsteemi eest ning tagab, et e-CODEXi süsteemis ei tehta muudatusi ega anta välja uusi tarkvaraversioone, peale nende, mida tehakse e-CODEXi süsteemi korrektiivhoolduse eesmärgil.

Üksikasjaliku korra eesmärk on täpsustada järgmist:

— e-CODEXi süsteemi eu-LISAle ülekandmise üksikasjalik kord;

— eduka üleandmis- ja ülevõtmisprotsessi ning selle eduka lõpuleviimise kriteeriumid ja sellekohased dokumendid;

— sätted e-CODEXi süsteemi ning Euroopa Parlamendi ja nõukogu määruse (EL) 2022/850 (1) lisas loetletud tugitarkvaratoodete, toetavate dokumentide ja muude vahenditega seotud intellektuaalomandi- või kasutusõiguste kohta.

Käesolevas lisas sätestatud üleandmis- ja ülevõtmisprotsessi üksikasjaliku korra alusel esitab e-CODEXi süsteemi haldav üksus kooskõlas määruse (EL) 2022/850 artikli 10 lõikega 1 eu-LISAle ühise üleandmisdokumendi 31. detsembriks 2022. Ühise üleandmisdokumendi vorm on esitatud käesoleva lisa liites.

Komisjon teeb üleandmis- ja ülevõtmisprotsessi seiret, et tagada e-CODEXi süsteemi ülekandmise üksikasjaliku korra nõuetekohane rakendamine.

Vastavalt määruse (EL) 2022/850 artikli 10 lõikele 4 võtab eu-LISA e-CODEXi süsteemi eest vastutuse üle 1. juuli 2023 ja 31. detsembri 2023 vahelisel ajavahemikul kuupäeval, mil komisjon teeb teatavaks, et üleandmis- ja ülevõtmisprotsess on edukalt lõpule viidud, olles konsulteerinud e-CODEXi süsteemi haldava üksuse ja eu-LISAga.

2. PEAMISED TEETÄHISED

a) Ühise üleandmisdokumendi esitamise kuupäev: 31. detsembriks 2022;

b) üleandmise ja ülevõtmise protsess: kuue kuu jooksul pärast ühise üleandmisdokumendi kättetoimetamist;

c) üleandmis- ja ülevõtmisprotsessi avakoosolek toimub 2023. aasta jaanuaris, täpse kuupäeva lepivad kokku eu-LISA, e-CODEXi süsteemi haldav üksus ja komisjon;

d) vastutuse ülekandmine eu-LISAle: hiljemalt 31. detsembril 2023, kuid mitte enne 1. juulit 2023.

3. ÜLEANDMIS- JA ÜLEVÕTMISTOIMINGUD

Üleandmis- ja ülevõtmisprotsess algab sellega, et e-CODEXi süsteemi haldav üksus esitab eu-LISAle ühise üleandmisdokumendi. eu-LISA kontrollib ja kinnitab, et ühises üleandmisdokumendis on olemas kogu asjakohane teave, et tagada edukas üleandmine. Ühine üleandmisdokument peab sisaldama üksikasjalikku teavet vähemalt järgmiste punktide kohta:

a) kõigi käesolevas lisas täpsustatud tegevuste, nagu sünkroniseerimiskoosolekute, koolituste, testimise jne planeerimine;

b) kõik vahendid ja tehised, mis antakse üle üleandmisperioodi alguses ja lõpus (varade esialgne üleandmine ja varade lõplik üleandmine). Mõisted „vahendite esialgne üleandmine“ ja „vahendite lõplik üleandmine“ on defineeritud käesoleva lisa liites;

c) kõik kavandatud koolitused, seminarid, infotunnid ja töövarjutamised;

d) kogu e-CODEXi süsteemi haldava üksuse töökorraldus. Kui töökorraldus ei ole dokumenteeritud, tuleb see selgelt identifitseerida, dokumenteerida ja anda üle eu-LISAle;

e) kogu üleandmis- ja ülevõtmistoimingute aja jooksul neis osalevate isikute kontaktandmed koos nende rollide ja vastutusalade tabeliga;

f) selged, kontrollitavad ja objektiivsed edukuse kriteeriumid üleandmis- ja ülevõtmisprotsessi hindamiseks;

g) testikirjeldus ülevõtmisprotsessi nõuetekohase läbiviimise hindamiseks;

h) sätted e-CODEXi süsteemi ning Euroopa Parlamendi ja nõukogu määruse (EL) 2022/850 lisas loetletud tugitarkvaratoodete, toetavate dokumentide ja muude vahenditega seotud intellektuaalomandi- või kasutusõiguste kohta, mis võimaldavad eu-LISA-l täita oma kohustusi vastavalt määruse (EL) 2022/850 artiklile 7.

Ühise üleandmisdokumendi eesmärk on võimaldada IT-teenuste läbipaistvat, sujuvat ja täielikku üleminekut e-CODEXi süsteemi haldavalt üksuselt eu-LISA-le komisjoni seire all.

Selles kirjeldatakse kõiki vahendeid, mille eu-LISA ja e-CODEXi süsteemi haldav üksus peavad sujuva ülemineku tagamiseks kasutusele võtma.

Sellise dokumendi ülesehituse näide on esitatud käesoleva lisa liites. Dokumenti võib vajaduse korral kohandada, tingimusel et see sisaldab üksikasjalikku teavet käesolevas jaotises loetletud punktide kohta.

Nii e-CODEXi süsteemi haldav üksus kui ka eu-LISA koostavad 30. juuniks 2023 üleandmis- ja ülevõtmisaruande oma tegevuste tulemuste kohta, et Euroopa Komisjon saaks anda Euroopa Parlamendile ja nõukogule üleandmis- ja ülevõtmisprotsessi kohta 31. juuliks 2023 ajakohastatud teavet (vt käesoleva lisa punktid 5 ja 6).

eu-LISA ja e-CODEXi süsteemi haldav üksus lepivad kokku iga tehise vormingus ja ülekandmise viisis (nt ühine koostööplatvorm, nagu varasem BSCW ehk „Basic Support for Cooperative Work“, riiklike haldusasutuste, ettevõtete ja kodanike suhtlus- ja teabekeskus – CIRCABC, juurdepääs olemasolevatele andmekogudele jne), võttes arvesse eu-LISA keskkonnas kasutatavat sihtsüsteemi.

Iga vahendiga seotud taristu- ja turvanõudeid tuleb käsitleda asjaomase komponendi dokumentides ja/või osutatud meistriklassis.

e-CODEXi süsteemi komponentide, tugitarkvaratoodete, dokumentide ja muude vahendite mittetäielik loetelu on esitatud järgmises tabelis.

Komponentide, tehiste ja üleandmist toetavate tegevuste koondtabel:

Komponent Tehised Üleandmise tugiteenus Väljatöötamine ja käitamine Konfiguratsioonihaldusvahend Lähtekood Konfiguratsiooniandmebaas ja töötlusrežiimi dokumendid Andmebaasi tõmmis üleandmise alg- ja lõppetapis Dokumendid Meistriklass „Konfiguratsioonihaldusvahend“ Väljatöötamine ja haldamine, installeerimine, konfigureerimine, käitamine ja veaotsing Keskne testimisplatvorm Lähtekood Dokumendid Andmebaasi tõmmis üleandmise alg- ja lõppetapis Dokumendid Meistriklass „Keskne testimisplatvorm“ Väljatöötamine ja haldamine, installeerimine, konfigureerimine, käitamine ja veaotsing Andmekoguserver (praegu: Nexus) Andmekogud Meistriklass „Arendustegevus ja taristu“ Integratsiooniserver (praegu: Jenkins) Integratsiooniga seotud punktid Lähtekoodide andmekogu (praegu: Gitblit) Lähtekood e-CODEXi veebisait e-CODEXi veebisaidi sisu Meistriklass „e-CODEXi ülevaade“ Väljatöötamine ja kättesaadavaks tegemine e-CODEXi arhitektuur e-CODEXi veebisait Dokumendid Dokumendid Meistriklass „e-CODEXi ülevaade“ Ühendusvahendi komplekt Iga komponendi (ühendusvahend, klient, plugin, turvateek, utiliidid jne) kohta: Lähtekood Dokumendid Dokumendid Meistriklass „Ühendusvahend“ Kasutusmallide skeemid: — Euroopa maksekäsk — väiksemad nõuded — Euroopa vahistamismäärus — rahatrahvid — vastastikune õigusabi — FD 909 (vabadusekaotuslikud karistused) — abieluasjad — pangakontode Euroopa arestimismäärus — testamendiregister — dokumentide kättetoimetamine Skeemid Äriprotsessi mudel ELi e-õiguskeskkonna põhisõnastik (juurdepääs metaandmete töölaua kaudu) Dokumendid Meistriklass „Skeemid“ Muud punktid e-CODEXi töökäsu kanded Kõik töökäsu kanded, sealhulgas kõik staatused (teadmushalduse eesmärgil) Meistriklass „Ühendusvahend“ Andmebaasi tõmmis kõigi andmetega e-CODEXi ühendusvahendi komplekti tegevuskava e-CODEXi veebisait Meistriklass „Ühendusvahend“ e-CODEXi turvanõuded Dokument Meistriklass „Ühendusvahend“

4. TEGEVUSED

a) Koolitustegevused

e-CODEXi süsteemi haldav üksus peab koostama koolitusmoodulite loetelu, et tagada täielik teadmussiire eu-LISA-le.

Koolitusmaterjalid ja planeerimisvajadused tuleb kindlaks määrata ja kokku leppida kõigi asjaosaliste vahel iga koolitusmooduli ja meistriklassi puhul. Juhul kui eu-LISA peab seda vajalikuks, on tal lubatud taotleda ja saada täiendavaid koolitusmooduleid ja meistriklasse.

Ühises üleandmisdokumendis kirjeldatakse üksikasjalikult koolituste, praktilise töö ja töövarjutamise (kus eu-LISA meeskond saab õppida e-CODEXi süsteemi haldava üksuse tehnilist meeskonda jälgides) konkreetset planeerimist ja ajakava.

Pakutavate koolituste minimaalne ja mittetäielik loetelu on esitatud järgmises tabelis:

Pealkiri Mooduli sisu Dokumendi liik 1. mooduli koolitusmaterjalid. Meistriklass „e-CODEXi ülevaade“ Esimese meistriklassi käigus saavad osalejad ülevaate sellest, mida e-CODEX endast kujutab, sh ülevaade e-CODEXi alusarhitektuurist ja üldpõhimõtetest ning lühike ajalooline ülevaade e-CODEXi saamisloost. See moodul koosneb peamiselt teooriast. PowerPoint-esitlus ja e-CODEXi õppekava 2. mooduli koolitusmaterjalid. Meistriklass „Ühendusvahend“ Selle meistriklassi käigus saavad osalejad põhjaliku selgituse ühendusvahendi komplekti ja selle eri toodete/komponentide kohta, kaasa arvatud seos lüüsiga. See moodul koosneb teoreetilisest osast, praktilisest koolitusest ja soovi korral töövarjutamisest, kaasa arvatud installeerimine, veaotsing ja tehniline tugi. PowerPoint-esitlus ja e-CODEXi õppekava 3. mooduli koolitusmaterjalid. Meistriklass „Skeemid“ Selle meistriklassi käigus tutvuvad osalejad e-CODEXi süsteemi haldava üksuse koostatud andmeskeemidega. Tähelepanu pööratakse ka metaandmete töölauale, kus hallatakse ELi e-õiguskeskkonna põhisõnastikku, ning äriprotsesside modelleerimise tehnikale. See moodul koosneb teoreetilisest osast, praktilisest koolitusest ja soovi korral töövarjutamisest. PowerPoint-esitlus ja e-CODEXi õppekava 4. mooduli koolitusmaterjalid. Meistriklass „Konfiguratsioonihaldusvahend“ Selle meistriklassi käigus tutvuvad osalejad konfiguratsioonihaldusvahendi omaduste ja protsessidega. Konfiguratsioonihaldusvahend on veebipõhine vahend osalejate andmete kogumiseks ja e-CODEXi konfiguratsioonifailide levitamiseks. See moodul koosneb teoreetilisest osast, praktilisest koolitusest ja soovi korral töövarjutamisest. PowerPoint-esitlus ja e-CODEXi õppekava 5. mooduli koolitusmaterjalid. Meistriklass „Keskne testimisplatvorm“ Selle meistriklassi käigus tutvuvad osalejad keskse testimisplatvormi omaduste ja protsessidega ning testimisstrateegiaga. Keskne testimisplatvorm pakub täielikku e-CODEXi testkeskkonda ja veebiliidest kohandatavate testsõnumite saatmiseks ja vastuvõtmiseks. See moodul koosneb teoreetilisest osast, praktilisest koolitusest ja soovi korral töövarjutamisest. PowerPoint-esitlus ja e-CODEXi õppekava 6. mooduli koolitusmaterjalid. Meistriklass „Arendustegevus ja taristu“ Selle meistriklassi käigus arutlevad osalejad arendustegevuse ja taristu teemadel, nagu andmekoguserveri haldus. See moodul koosneb teoreetilisest osast, praktilisest koolitusest ja soovi korral töövarjutamisest. PowerPoint-esitlus ja e-CODEXi õppekava 7. mooduli koolitusmaterjalid. Meistriklass „Vigade kõrvaldamine“ Selle meistriklassi käigus õpivad osalejad, kuidas avastada ja kõrvaldada e-CODEXi süsteemi võimalikke vigu ja lahendada probleeme, sh abipäringute lahendamine. See moodul koosneb teoreetilisest osast, praktilisest koolitusest ja soovi korral töövarjutamisest. PowerPoint-esitlus ja e-CODEXi õppekava

b) Üleandmis- ja ülevõtmisprotsessi läbipaistvus

Üleandmis- ja ülevõtmisprotsess peab olema lõppkasutaja jaoks läbipaistev ning mõjutama minimaalselt nende töökorraldust ja igapäevast tegevust. e-CODEXi süsteemi haldav üksus peab tagama jätkuva tehnilise toe pakkumise üksustele, kes käitavad ja/või installeerivad e-CODEXi volitatud pääsupunkte, kuni eu-LISA võtab üle vastutuse e-CODEXi süsteemi eest.

c) eu-LISA ja e-CODEXi süsteemi haldava üksuse vastutus üleandmis- ja ülevõtmisprotsessi ajal

Vastavalt määruse (EL) 2022/850 artikli 10 lõikele 2 säilitab e-CODEXi süsteemi haldav üksus kuni üleandmiseni täieliku vastutuse süsteemi eest ning tagab, et e-CODEXi süsteemis ei tehta muudatusi ega anta välja uusi tarkvaraversioone, välja arvatud need, mida tehakse e-CODEXi süsteemi korrektiivhoolduse eesmärgil.

Selleks peab e-CODEXi süsteemi haldav üksus jätkama selle ajavahemiku jooksul komponentide hoolduse ja tehnilise toe pakkumist.

Kõigi abipäringute puhul on ühtne kontaktpunkt e-CODEXi süsteemi haldav üksus, kuni eu-LISA võtab üle vastutuse e-CODEXi süsteemi eest.

eu-LISA võib nõuda, et abipäringud, mille e-CODEXi süsteemi haldav üksus on saanud enne, kui eu-LISA võtab üle vastutuse e-CODEXi süsteemi eest, edastatakse eu-LISA määratud töötajatele, kellel on lubatud jälgida e-CODEXi süsteemi haldava üksuse tehtud lahendustoiminguid.

e-CODEXi süsteemi haldav üksus peab lahendama kõik saadud abipäringud enne, kui eu-LISA võtab üle vastutuse e-CODEXi süsteemi eest. Ainult objektiivsetel tehnilistel põhjustel võib e-CODEXi süsteemi haldav üksus leppida eu-LISAga kokku talle laekunud abipäringute üleandmises, kui neid ei ole võimalik lahendada e-CODEXi süsteemi eest vastutuse eu-LISAle üleandmise ajaks. e-CODEXi süsteemi haldav üksus peab tagama, et selline kokkulepe ei mõjuta lõppkasutajat ega too kaasa viivitusi abipäringute lahendamisel. See kokkulepe vormistatakse käesoleva lisa punktis 5 esitatud edukuse kriteeriumi nr 6 all.

e-CODEXi süsteemi haldav üksus esitab eu-LISA-le ammendava loetelu e-CODEXi süsteemi kasutajatest, kellele eu-LISA peab teatama, et on võtnud vastutuse e-CODEXi süsteemi eest, 30 päeva jooksul pärast ülevõtmist.

e-CODEXi süsteemi haldav üksus kohustub eu-LISAt toetama ja abistama vastavalt vajadusele kuni 31. märtsini 2024.

e-CODEXi süsteemi haldav üksus võiks esitada iga komponendi kohta loetelu täiendustest, mida kasutajate vajadustega seoses teha.

5. EDUKA ÜLEANDMISPROTSESSI KRITEERIUMID

Kriteeriumid Seirenäitaja Kontrollivahendid Tähtaeg 1 e-CODEXi süsteemi eri komponentide teadmussiire Kõigi koolituste korraldamine Registreerimisvormide täitmine ja koolitusmaterjalide esitamine eu-LISAle 1. juuliks 2023 2 e-CODEXi süsteemi kõigi komponentide ülekandmine Kõigi vahendite üleandmine ja terviklikkus eu-LISA selgesõnaline kinnitus 1. juuliks 2023 3 e-CODEXi süsteemi tehniline stabiilsus (kõik komponendid) e-CODEXi süsteemi haldava üksuse koostatud kaks viimast versiooni e-CODEXi süsteemi stabiilne versioon, mis tähendab paketti, mida saab tootmises kasutada ja mis tagab kõigi selles versioonis toimuvate andmevahetuste tervikluse. 31. detsembriks 2022 4 Piisavate vahendite eraldamine eu-LISAs e-CODEXi meeskonna koosseis (sealhulgas koolitatavad tehnikud), millest eu-LISA on teavitanud komisjoni ja e-CODEXi süsteemi haldavat üksust eu-LISA teatis komisjonile ja e-CODEXi süsteemi haldavale üksusele 1. jaanuariks 2023 5 Intellektuaalomandi- ja kasutusõiguste ülekandmine e-CODEXi süsteemi ning määruse (EL) 2022/850 lisas loetletud tugitarkvaratoodete, dokumentide ja muude vahendite üleandmine koos kõigi intellektuaalomandi- ja kasutusõigustega. 1. e-CODEXi süsteemi haldava üksuse põhjalik kinnitus, mis käsitleb kõigi e-CODEXi süsteemi komponentide ning määruse (EL) 2022/850 lisas loetletud tugitarkvaratoodete, dokumentide ja muude vahendite intellektuaalomandi- ja kasutusõigusi. 2. e-CODEXi süsteemi haldava üksuse kinnitus, et temal ja ta liikmetel on seaduslik õigus kanda eu-LISA-le üle kõik punktis 1 nimetatud intellektuaalomandi- või kasutusõigused nii, et eu-LISA saaks täita oma kohustusi vastavalt määruse (EL) 2022/850 artiklile 7. 3. e-CODEXi süsteemi haldava üksuse kinnitus kõigi punktis 1 nimetatud intellektuaalomandi õiguste ja kasutusõiguste täieliku ja tasuta ülekandmise kohta eu-LISA-le. Kuupäevaks, mil e-CODEXi süsteemi haldav üksus ja eu-LISA esitavad komisjonile ühistaotluse kuulutada välja üleandmis- ja ülevõtmisprotsessi edukas lõpuleviimine 6 Kõigi e-CODEXi süsteemi haldava üksuse saadud abipäringute lahendamine enne, kui eu-LISA võtab üle vastutuse e-CODEXi süsteemi eest Kõik abipäringud, mille e-CODEXi süsteemi haldav üksus on saanud enne, kui eu-LISA võtab üle vastutuse süsteemi eest, on suletud või eu-LISA on kinnitanud nende ülevõtmist 1. Loetelu e-CODEXi süsteemi haldava üksuse avatud abipäringutest. 2. e-CODEXi süsteemi haldava üksuse ja eu-LISA vaheline kokkulepe need üle võtta koos e-CODEXi süsteemi haldava üksuse selgesõnalise avaldusega, et kokkulepe ei mõjuta lõppkasutajat ega põhjusta viivitusi abipäringu lahendamisel. Kuupäevaks, mil e-CODEXi süsteemi haldav üksus ja eu-LISA esitavad komisjonile ühistaotluse kuulutada välja üleandmis- ja ülevõtmisprotsessi edukas lõpuleviimine 7 e-CODEXi süsteemi haldava üksuse ja eu-LISA vaheline kokkulepe üleandmis- ja ülevõtmisprotsessi eduka lõpuleviimise kohta e-CODEXi süsteemi haldava üksuse ja eu-LISA vaheline kokkulepe eduka üleandmisprotsessi ja selle eduka lõpuleviimise kriteeriumide täitmise kohta e-CODEXi süsteemi haldava üksuse ja eu-LISA ühistaotlus komisjonile kuulutada välja üleandmis- ja ülevõtmisprotsessi edukas lõpuleviimine 1. juulist kuni 31. detsembrini 2023

6. EDUKA ÜLEVÕTMISPROTSESSI KRITEERIUMID

Iga tehise ja iga ülekantud vahendi üleandmis- ja ülevõtmisprotsessi eesmärk on tagada, et eu-LISA võtab pärast testimisprotsessi lõpuleviimist nõuetekohaselt üle e-CODEXi süsteemi, äriteadmised, tehnilised teadmised ning e-CODEXi süsteemi haldava üksuse osutatavate teenustega seotud head tavad ja tehnikad.

Ülevõtmise testimisprotsess hõlmab selliseid testimismalle, mille eesmärk on tõendada, et eu-LISA on omandanud ärialased teadmised ja et on olemas valmisolek tegevusteks, mille ülevõtmist kavandatakse. Testi tehnilise kirjelduse esitab e-CODEXi süsteemi haldav üksus.

Kui test ebaõnnestub, määratakse selle mõjutase järgmiselt.

Mõjutase Mõju teenusele 1 Teenust ei ole võimalik osutada. 2 Vastavat teenust ei saa nõuetekohaselt osutada ja probleemi ei ole võimalik vältida. 3 Väike mõju vastava(te)le teenuse(te)le.

Testimismallid peavad hõlmama ülevõetud vahendite suhtes kohaldatavaid eriprotsesse. Testimismallid rühmitatakse põhiprotsessi järgi; kõigi põhiprotsessi kuuluvate testimismallide läbiviimine on tõendus eu-LISA valmisolekust.

Testi tegemine lõppeb siis, kui on täidetud kõik järgmised edukuse kriteeriumid:

a) ei esine ühtki mõjutaseme 1 puudust; kui esineb mõjutaseme 1 puudus, siis: i) tuleb test peatada; ii) tuleb puudus kõrvaldada; iii) tuleb korrata ebaõnnestunud testimismalli ja kõiki sellega seotud testimismalle, kuni puudus on kõrvaldatud; iv) test tuleb edukalt lõpule viia;

b) ei esine ühtki mõjutaseme 2 puudust;

c) maksimaalselt 10 % testimismallidest on mõjutaseme 3 puudustega.

Selleks peab eu-LISA täitma vähemalt järgmised kriteeriumid ja tõendama nende täitmist alljärgnevas tabelis esitatud tähtaegadeks:

Kriteerium Seirenäitaja Kontrollivahendid Tähtaeg 1 e-CODEXi süsteemi eri komponentide teadmussiire eu-LISA osalemine kõigil toimunud koolitustel eu-LISA poolne kinnitus 1. juuliks 2023 2 e-CODEXi süsteemi kõigi komponentide ülekandmine Kõik allikad on kätte saadud ja dokumendid täielikult täidetud eu-LISA poolne kinnitus 1. juuliks 2023 3 Piisavate vahendite eraldamine eu-LISAs 1. e-CODEXi projektimeeskonna värbamine 1. jaanuariks 2023. 2. Projektijuhi määramine 3. Koolitatavate tehnikute määramine eu-LISA poolne kinnitus 1. jaanuariks 2023 4 e-CODEXi nõuanderühma moodustamine Nõuanderühma moodustamine ja selle kohtumised üleandmis- ja ülevõtmisprotsessi ajal vähemalt iga kahe kuu järel vastavalt määruse (EL) 2022/850 artiklile 12 1. eu-LISA kinnitus e-CODEXi nõuanderühma loomise ja koosseisu kohta ning selle esimese koosoleku protokoll. 2. e-CODEXi nõuanderühma kolme esimese koosoleku protokollid Punkti 1 kohta: 28. veebruariks 2023; Punkti 2 kohta: 30. juuniks 2023 5 e-CODEXi programminõukogu moodustamine e-CODEXi programminõukogu moodustamine ning üleandmise ja ülevõtmise ajal toimuvad koosolekud vastavalt määruse (EL) 2022/850 artiklile 13 1. eu-LISA kinnitus e-CODEXi programminõukogu moodustamise ja koosseisu kohta 2. e-CODEXi programminõukogu üleandmis- ja ülevõtmisprotsessi ajal toimunud koosolekute protokollid. Punkti 1 kohta: 1. jaanuariks 2023; Punkti 2 kohta: 30. juuniks 2023 6 Andmete ülekandmine Kõik asjakohased andmed, sealhulgas töökäsu kanded, mandaadid jms edastatakse eu-LISAle kas andmebaasi tõmmisena või mõnes muus e-CODEXi süsteemi haldava üksuse ja eu-LISA vahel kokku lepitud vormis. eu-LISA poolne kinnitus 1. juuliks 2023 7 Kõigi probleemide ajaloo ülekandmine Andmebaasi tõmmise kujul või muus e-CODEXi süsteemi haldava üksuse ja eu-LISA vahel kokku lepitud vormingus. eu-LISA poolne kinnitus 1. juuliks 2023 8 Lahendamata probleemide ülekandmine Andmebaasi tõmmise kujul või muus e-CODEXi süsteemi haldava üksuse ja eu-LISA vahel kokku lepitud vormingus. eu-LISA poolne kinnitus Kuupäevaks, mil e-CODEXi süsteemi haldav üksus ja eu-LISA esitavad komisjonile ühistaotluse kuulutada välja üleandmis- ja ülevõtmisprotsessi edukas lõpuleviimine 9 Kasutajahalduse, sealhulgas lõppkasutajate halduse ülekandmine (juurdepääs konfiguratsioonihaldusvahendile, kesksele testimisplatvormile jne) Andmebaasi tõmmise kujul või muus e-CODEXi süsteemi haldava üksuse ja eu-LISA vahel kokku lepitud vormingus. Mandaadid on edastatud ja eu-LISA taristusse imporditud ning juurdepääsu eri komponentidele on kontrollinud mõned lõppkasutajad. 1. juuliks 2023 10 Kasutajatoe toimingute ülevõtmine: — kasutajatoe protsessid — intsidendihaldus — tehniline tugi — teenusetaotlus Protsess on selge ja töökorraldus kehtestatud, et ülevõtmismeeskond võiks igapäevaülesandeid täita. Töökäsu kannete haldamise vahend on olemas ja juurdepääsetav ning kõik kanded on üle viidud eu-LISA vahendisse (funktsionaalne postkast (kui see on olemas), tugivormid, tugiteadmiste baas jne). Kuupäevaks, mil e-CODEXi süsteemi haldav üksus ja eu-LISA esitavad komisjonile ühistaotluse kuulutada välja üleandmis- ja ülevõtmisprotsessi edukas lõpuleviimine 11 Rakenduse juurdepääsumandaadid Kasutajate nimekirjade ja asjakohaste mandaatide ülekandmine eu-LISA-le, võttes arvesse turvameetmeid ja soovitusi seda liiki andmete kohta. Kasutajad on saanud oma mandaadid ja teabe ühenduse kohta. 1. juuliks 2023 12 Kasutuselevõtuga seotud tegevuse ülevõtmine Mahajäämus, planeerimine ning asjakohased dokumendid või vastavad muutmistaotlused või töökäsu kanded; Kasutuselevõtuga seotud tegevus on selgelt kindlaks määratud ja pooleliolevad tegevused on kavas lõpule viia 1. juuliks 2023 13 Arendustegevuse ülevõtmine Mahajäämus, planeerimine ning asjakohased dokumendid või vastavad selgitustaotlused või töökäsu kanded; Arendustegevused on selgelt kindlaks määratud ja pooleliolevad tegevused on kavas lõpule viia 1. juuliks 2023 14 Testimistegevuse ülevõtmine Mahajäämus, planeerimine ning asjakohased dokumendid või vastavad selgitustaotlused või töökäsu kanded; Testimistegevused on selgelt kindlaks määratud ja pooleliolevad tegevused on kavas lõpule viia 1. juuliks 2023 15 Muutuste ja väljalasete haldamisega seotud tegevuste ülevõtmine Mahajäämus, planeerimine ning asjakohased selgitustaotlused või dokumendid; Kõigi pooleliolevate selgitustaotluste ja väljalaskeplaanide ülevõtmine ja integreerimine üldisse projektikavasse. 1. juuliks 2023 16 Taristu kättesaadavus ja taristu haldamine Kõik taristuga seotud nõuded on vastu võetud ja rakendatud. Kõik e-CODEXi tuvastatud vahendid on kättesaadavad ja eu-LISA käsutuses. Kõik komponendid on kõigile sidusrühmadele vajaduse korral kättesaadavad. Arendustaristu puhul kinnitab eu-LISA töökorralduse ja tegevuse. 1. juuliks 2023 17 Turbehaldus eu-LISA on edastanud ja rakendanud kõik turvanõuded ja soovitused Kättesaadavaks tuleb teha järgmised dokumendid: — turvapoliitika; — turbekava; — kasutajahalduse turvameetmed; — talitluspidevuse plaan. eu-LISA peaks kinnitama nende rakendamist. 1. juuliks 2023 18 Teavituskava Teavituskava tuleb koostada selleks, et teavitada kõiki kasutajaid ja sidusrühmi eelseisvast muudatusest seoses teenusepakkujatega ning uutest teavituskanalitest ja menetlustest. Teated uue töökorralduse kohta, mille kõik kasutajad ja sidusrühmad on saanud eu-LISAlt enne üleandmis- ja ülevõtmisperioodi lõppu: mandaadid, URLid, veebisaidid, töökäsu kannete loomise vahend jne 1. juuliks 2023 19 Andmete lõplik vastavusseviimine eu-LISAle üleandmis- ja ülevõtmisprotsessi alguses antud vahendite puudujäägi lõplik korvamine. 1. Ühenduse kontrollimine kõigi vajalike komponentidega (kättesaadavad serverid) vastavalt kasutajate ja sidusrühmade vajadusele; 2. viimase olukorra importimine; 3. kõigi vajalike uuenduste installimine serveritesse, kui see on asjakohane; 4. vajaduse korral salasõnade edastamine e-CODEXi süsteemi haldavalt üksuselt eu-LISAle; 5. Erinevus eu-LISAle üleandmis- ja ülevõtmisprotsessi alguses üle antud algse paketi ja lõpliku paketi vahel imporditakse asjaomasesse taristusse. 1. juulil 2023 20 e-CODEXi süsteemi haldava üksuse ja eu-LISA vaheline kokkulepe üleandmis- ja ülevõtmisprotsessi eduka lõpuleviimise kohta e-CODEXi süsteemi haldava üksuse ja eu-LISA vaheline kokkulepe eduka üleandmisprotsessi ja selle eduka lõpuleviimise kriteeriumide täitmise kohta e-CODEXi süsteemi haldava üksuse ja eu-LISA ühistaotlus komisjonile kuulutada välja üleandmis- ja ülevõtmisprotsessi edukas lõpuleviimine 1. juulist kuni 31. detsembrini 2023

7. INTELLEKTUAALOMANDI- VÕI KASUTUSÕIGUSED

e-CODEXi süsteemi haldav üksus kannab eu-LISA-le üle intellektuaalomandi- ja kasutusõigused, mis on seotud e-CODEXi süsteemi ning määruse (EL) 2022/850 lisas loetletud tugitarkvaratoodete, toetavate dokumentide ja muude vahenditega, ning teeb seda kuupäevaks, mil e-CODEXi süsteemi haldav üksus ja eu-LISA esitavad komisjonile ühistaotluse kuulutada välja üleandmis- ja ülevõtmisprotsessi edukas lõpuleviimine.

eu-LISA saab need õigused tasuta ja piiranguteta ning muutub nende ainuomanikuks.

eu-LISA jätkab nende tarkvarakomponentide ja nende hilisemate versioonide pakkumist Euroopa Liidu tarkvara vaba kasutuse litsentsi (EUPL) alusel.

8. AJAKAVA

Esimesel analüüsikoosolekul vaadatakse läbi ja kinnitatakse ajakava, mis sõltub kummagi üksuse (e-CODEXi süsteemi haldav üksus ja eu-LISA) kättesaadavusest.

Meistriklasside kestus (umbkaudne):

Komponent Üleandmise tugiteenus Kestus (umbkaudne) Järjekord Väljatöötamine ja käitamine Konfiguratsioonihaldusvahend Dokumendid Meistriklass „Konfiguratsioonihaldusvahend“ 2 päeva 4. Keskne testimisplatvorm Dokumendid Meistriklass „Keskne testimisplatvorm“ 2 päeva 5. Andmekoguserver (praegu: Nexus) Meistriklass „Arendustegevus ja taristu“ 2 päeva 6. Integratsiooniserver (praegu: Jenkins) Lähtekoodide andmekogu (praegu: Gitblit) Väljatöötamine ja kättesaadavaks tegemine e-CODEXi arhitektuur Dokumendid Meistriklass „e-CODEXi ülevaade“ 4 päeva 1. Ühendusvahendi komplekt Dokumendid Meistriklass „Ühendusvahend“ 20 päeva 2. Kasutusmallide skeemid Dokumendid Meistriklass „Skeemid“ 10 päeva 3.

9. e-CODEXi süsteemi haldava üksuse esitatava üleandmisaruande ülesehitus

Üleandmisaruanne on kirjalik kokkuvõte kõigist üleandmisega seotud tegevustest:

a) eu-LISA-le üleandmisperioodi lõpus esitatud vahendite ja tehiste loetelu;

b) kõigi üleandmise käigus korraldatud seminaride kirjeldus ja sisu;

c) seminaridel peetud ettekannete ja asjaomaste dokumentide loetelu;

d) saadud kogemuste loetelu;

e) üleandmise lõpus lahendamata jäänud küsimuste loetelu;

f) järeldused ja eu-LISA valmisolek.

10. eu-LISA esitatava ülevõtmisaruande ülesehitus

Peamine väljund, mille eu-LISA selles etapis koostab, on ülevõtmisaruanne. Käesolev dokument sisaldab muu hulgas järgmist teavet:

a) kinnitus valmisoleku kohta projekti ülevõtmiseks;

b) tõendamine iga protsessi puhul, et eu-LISA on tõepoolest valmis tegevust üle võtma;

c) aruandesse märgitakse kasutusse läinud testimiskava ja iga testi tulemused. Testimine peab hõlmama kõiki selle perioodi vahendeid ja tegevusi vastavalt eespool määratletud lõpuleviimise kriteeriumidele.

Ülevõtmisaruanne peaks sisaldama vähemalt järgmisi punkte:

a) turvameetmed;

b) teadmussiire ja teadmiste omandamine: i) dokumentide ülekandmine; ii) andmete ülekandmine; iii) (suletud või avatud) töökäsu kannete ülekandmine; iv) tehnilised koosolekud; v) koolitused; vi) praktiline koolitus; vii) töövarjutamine; viii) vajaduse korral paralleelsed proovitestid;

c) vajaduse korral kehtiv menetlus;

d) ülevõtmisprotsessi lõpuleviimine ja katkestustoimingud: i) e-CODEXi süsteemi ühenduvus (kõigi vajalike komponentide kättesaadavaks tegemine); ii) andmete varundamine; iii) kõigi vajalike uuenduste installimine serveritesse; iv) mandaatide ja salasõnade ülekandmine.

LIIDE ÜHISE ÜLEANDMISDOKUMENDI ÜLESEHITUS Dokumendi muudatuste logi Väljaanne Väljaandmiskuupäev Muudetud lõigud Muudatused Sisukord 1. VIITEDOKUMENDID JA KOHALDATAVAD DOKUMENDID 51 1.1. Viitedokumendid 51 1.2. Kohaldatavad dokumendid 51 2. TERMINID 51 2.1. Lühendid ja akronüümid 51 3. SISSEJUHATUS 51 3.1. Dokumendi otstarve 51 3.2. Sihtrühm 51 4. EELDUSED JA RISKID 52 4.1. Eeldused ja eeltingimused 52 4.2. Riskid 52 5. ÜLEANDMISE JA ÜLEVÕTMISE KORD 52 5.1. Avakoosolek 52 5.2. Sünkroniseerimiskoosolekud 52 5.3. Üleandmiskava [kõiki üleandmistoiminguid on kirjeldatud üleandmiskavas, st käesolevas dokumendis] 52 5.4. Vahendite esialgne üleandmine 53 5.4.1. Rakendused 53 5.4.2. Dokumendid 53 5.4.3. Menetlused 53 5.4.4. Mahajäämus (selgitustaotlused, töökäsu kanded, probleemid jne) 53 6. VAHENDITE LÕPLIK ÜLEANDMINE 53 6.1. Rakendused 53 6.2. Dokumendid 53 6.3. Menetlused 53 6.4. Mahajäämus (selgitustaotlused, töökäsu kanded, küsimused jne) 53 7. TEADMUSSIIRE 53 8. ÜLEANDMISE KONTAKTANDMED 53 9. ÜLEVÕTMISE KONTAKTANDMED 53 10. eu-LISA TARISTUVAJADUSED 53 10.1. Rakendused 53 10.2. Nõuded riistvarale/süsteemile 54 10.3. COTS (valmistooted) 54 11. TURVANÕUDED 54 12. SEMINARI AJAKAVA 54 12.1. Kõiki teenuseid käsitlev üldseminar 54 12.2. Kasutajatuge ja käitamist käsitlevad seminarid 54 12.3. Installeerimist ja testimist käsitlevad seminarid 54 12.3.1. Installeerimine 54 12.3.2. Testimine 55 12.3.3. Muud seminarid 55 12.3.4. Küsimuste ja vastuste ning töövarjutamise seminarid 55 13. EDUKA ÜLEANDMISPROTSESSI JA SELLE EDUKA LÕPULEVIIMISE KRITEERIUMID 55 14. TÖÖVARJUTAMISE PERIOOD, VASTUTUSE ÜLEKANDMINE JA JÄRELHOOLDUSE PERIOOD 55 15. PLANEERIMINE 55 15.1. Üldtasandi planeerimine 55 15.2. Detailplaneerimine 55 16. ÜLEVÕTMISE TESTIMISKAVA 55 17. ÜLEANDMISMATERJAL 56 18. INTELLEKTUAALOMANDI- JA KASUTUSÕIGUSI KÄSITLEVAD SÄTTED 56 Tabelite sisukord (vastavalt vajadusele) Tabel 1. Viitedokumendid Tabel 2. Kohaldatavad dokumendid Tabel 3. Lühendid ja akronüümid Märkus. Järgmistesse jaotistesse lisatud tekst on esitatud üksnes selgitava näitena. e-CODEXi süsteemi haldav üksus ja eu-LISA üksused võivad oma tegevuse huvides vajaduse korral kohandada selle struktuuri, tingimusel et see sisaldab üksikasjalikku teavet lisa 3. jaotises loetletud punktide kohta. 1. VIITEDOKUMENDID JA KOHALDATAVAD DOKUMENDID 1.1. Viitedokumendid ID Pealkiri Viide Versioon Tabel 1. Viitedokumendid 1.2. Kohaldatavad dokumendid ID Pealkiri Viide Versioon Tabel 2. Kohaldatavad dokumendid 2. TERMINID 2.1. Lühendid ja akronüümid Lühend või akronüüm Tähendus Tabel 3. Lühendid ja akronüümid 3. SISSEJUHATUS 3.1. Dokumendi otstarve [Dokumendi eesmärk on kirjeldada lähenemisviisi, mida järgitakse e-CODEXi süsteemi üleandmis- ja ülevõtmisprotsessis. Üleandmine ja ülevõtmine hõlmab kõigi dokumentide ja rakenduste pakettide üleminekut ning teadmussiiret e-CODEXi süsteemi haldavalt üksuselt eu-LISAle.] 3.2. Sihtrühm [Käesolevasse jaotisesse lisatakse sihtrühmade loetelu] 4. EELDUSED JA RISKID 4.1. Eeldused ja eeltingimused [Käesolevas jaotises tuleb selgelt kindlaks määrata ja loetleda nii e-CODEXi süsteemi haldava üksuse kui ka eu-LISA eeldused ja eeltingimused] 4.2. Riskid [e-CODEXi süsteemi haldav üksus ja eu-LISA võtavad kõik vajalikud meetmed, et üleandmis- ja ülevõtmisprotsess oleks edukas ning et riskid oleksid maandatud. Riskidest, mida ei ole võimalik maandada ning mis mõjutavad üleandmis- ja ülevõtmisprotsessi tulemust, teavitatakse võimalikult kiiresti komisjoni.] Risk Riskiomanik Riski maandamine 5. ÜLEANDMISE JA ÜLEVÕTMISE KORD [Üleandmise eesmärk on: — kogu vajaliku materjali (tarkvarapaketid, dokumendid, töökäsu kanded jne) füüsiline üleandmine; — rakenduslike teadmiste edasiandmine koolitusseminaride ja töövarjutamise kaudu; — operatiivteadmiste edastamine koolitusseminaride ja töövarjutamise kaudu; — vastutuse ülekandmine kõigi teenuste eest e-CODEXi süsteemi haldavalt üksuselt eu-LISAle; ülevõtmistegevuse eesmärk on teadmussiire ja teadmiste omandamine järgmiste vahenditega: — osalemine e-CODEXi süsteemi haldava üksuse teadmussiirdes ning tugi- ja koolituskursustel; — üle võetud teabe seisundi ja kasutatavuse analüüs ja hindamine. Kui tõdetakse, et mis tahes teave vajab täiendamist, teatatakse sellest komisjonile; — projekti paralleelse käitamise (proovitesti) korraldamine, seire ja peenhäälestus, kui see on asjakohane; — osalemine erakorralistel tehnilistel koosolekutel e-CODEXi süsteemi haldava üksusega; — andmete ettevalmistamine, integreerimine ja üleslaadimine eu-LISA vahenditesse.] 5.1. Avakoosolek [Kõik üleandmise ja ülevõtmisega seotud toimingud algavad avakoosolekuga kõigi asjaosaliste juuresolekul. Sellel koosolekul tutvustatakse ülesandeid ja kohustusi ning üldtasandi planeerimist.] 5.2. Sünkroniseerimiskoosolekud [Korrapäraseid juhtimise koordineerimise koosolekuid (iga kahe nädala tagant) peetakse kõigi osalistega, et jälgida üleandmis- ja ülevõtmistegevuse seisu ning võimaldada e-CODEXi süsteemi haldaval üksusel ja eu-LISA-l oma tegevust kooskõlastada.] 5.3. Üleandmiskava [kõiki üleandmistoiminguid on kirjeldatud üleandmiskavas, st käesolevas dokumendis] 5.4. Vahendite esialgne üleandmine [Kogu materjali esialgne üleandmine on kavas üleandmis- ja ülevõtmisprotsessi alguses. See peaks hõlmama vähemalt järgmist: rakenduste pakettide (sealhulgas dokumendid) viimane versioon, ajakohastatud tarkvara ja dokumentide loetelu ning väljavõte töökäsu kannete andmebaasist (või muu andmekandja).] 5.4.1. Rakendused [Siia lisatakse üleantavate vahendite loetelu] 5.4.2. Dokumendid [Siia lisatakse üleantavate vahendite loetelu] 5.4.3. Menetlused [Siia lisatakse üleantavate vahendite loetelu] 5.4.4. Mahajäämus (selgitustaotlused, töökäsu kanded, probleemid jne) [Siia lisatakse üleantavate vahendite loetelu] 6. VAHENDITE LÕPLIK ÜLEANDMINE [Vastutuse ülekandmisel esitab e-CODEXi süsteemi haldav üksus lõpliku (ajakohastatud) versiooni mis tahes vahendist, mida on üleandmis- ja ülevõtmisperioodi jooksul muudetud, ning töökäsu kannete andmebaasi uue väljavõtte (või muu andmekandja).] 6.1. Rakendused [Siia lisatakse üleantavate vahendite loetelu] 6.2. Dokumendid [Siia lisatakse üleantavate vahendite loetelu] 6.3. Menetlused [Siia lisatakse üleantavate vahendite loetelu] 6.4. Mahajäämus (selgitustaotlused, töökäsu kanded, küsimused jne) [Siia lisatakse üleantavate vahendite loetelu] 7. TEADMUSSIIRE [e-CODEXi süsteemi haldava üksuse teadmised antakse üle seminaride ja töövarjutamiste käigus, mis toimuvad üleandmise ja ülevõtmise perioodil. See lähenemisviis ja toetus järelhoolduse ajal tagavad operatiivteadmiste täieliku edastamise. Kõik seminarid põhinevad temaatilistel esitlustel/dokumentidel, mida on kasutatud varasematel koolitustel või mille on spetsiaalselt koostanud e-CODEXi süsteemi haldav üksus. Esitlused saadetakse eu-LISA-le nädal enne seminari algust.] 8. ÜLEANDMISE KONTAKTANDMED [Siia lisatakse kontaktandmed] 9. ÜLEVÕTMISE KONTAKTANDMED [Siia lisatakse kontaktandmed] 10. Eu-LISA TARISTUVAJADUSED 10.1. Rakendused 10.2. Nõuded riistvarale/süsteemile 10.3. COTS (valmistooted) 11. TURVANÕUDED [Selles jaotises tuleb kirjeldada eu-LISA kehtestatavaid meetmeid, mis hõlmavad järgmisi punkte: — üldine turvahaldus projekti tasandil; — turvahaldus süsteemi tasandil, mis hõlmab turvameetmeid kogu e-CODEXi süsteemi ja selle kõigi komponentide, sh taristu tasandil; — turvahaldus rakenduse tasandil, mis hõlmab eu-LISA tegevuse alla kuuluvaid rakendusi; — turvahaldus võrgu tasandil; — kasutajahalduse protsessid ja menetlused volitatud kasutajate nimekirja, kasutajamandaatide, juurdepääsuõiguste ja lubade haldamiseks, ajakohastamiseks ja hooldamiseks. Lisaks peaks eu-LISA suutma taotluse korral esitada järgmised dokumendid: — turvapoliitika; — turbekava; — kasutajahalduse turvameetmed; — talitluspidevuse plaan, sealhulgas avariitaastekava nõuded.] 12. SEMINARI AJAKAVA 12.1. Kõiki teenuseid käsitlev üldseminar [Kuupäev Lisa kuupäev Kestus Lisa kestus Asukoht Lisa asukoht Sihtrühm Kõik Teemavaldkonnad Sissejuhatus ning funktsionaalne ülevaade kõigist e-CODEXi rakendustest ja teenustest.] 12.2. Kasutajatuge ja käitamist käsitlevad seminarid [Kuupäev Lisa kuupäev Kestus Lisa kestus Asukoht Lisa asukoht Sihtrühm Kasutajatoe üksus Teemavaldkonnad Tugiteenused, intsidentide käsitlemine, aruandlus, teavitamine, turvahaldus jne] 12.3. Installeerimist ja testimist käsitlevad seminarid 12.3.1. Installeerimine [Kuupäev Lisa kuupäev Kestus Lisa kestus Asukoht Lisa asukoht Sihtrühm Tehniline üksus Teemavaldkonnad Väljalasete ja paikade installeerimine] 12.3.2. Testimine [Kuupäev Lisa kuupäev Kestus Lisa kestus Asukoht Lisa asukoht Sihtrühm Testimisüksus Teemavaldkonnad Kõigi rakenduste testimine] 12.3.3. Muud seminarid [Kuupäev Lisa kuupäev Kestus Lisa kestus Asukoht Lisa asukoht Sihtrühm Vastavalt vajadusele Teemavaldkonnad Kõik muud teemad] 12.3.4. Küsimuste ja vastuste ning töövarjutamise seminarid [Kuupäev Lisa kuupäev Kestus Lisa kestus Asukoht Lisa asukoht Sihtrühm Vastavalt vajadusele Teemavaldkonnad Sõltuvalt teemast] 13. EDUKA ÜLEANDMISPROTSESSI JA SELLE EDUKA LÕPULEVIIMISE KRITEERIUMID [Esitatakse kooskõlas lisa 5. ja 6. peatükis ning määruse (EL) 2022/850 artikli 6 lõike 1 punktis b osutatud rakendusotsuses nimetatud kriteeriumidega (2) *.] 14. TÖÖVARJUTAMISE PERIOOD, VASTUTUSE ÜLEKANDMINE JA JÄRELHOOLDUSE PERIOOD 15. PLANEERIMINE 15.1. Üldtasandi planeerimine [näiteks skeem koos peamiste teetähistega] 15.2. Detailplaneerimine [mpp failina] 16. ÜLEVÕTMISE TESTIMISKAVA [Ülevõtmise testimisprotsess hõlmab selliste testimismallide teostamist, mille eesmärk on tõendada, et ärialased teadmised on omandatud ja on olemas valmisolek tegevusteks, mille ülevõtmist kavandatakse. Iga testimismall määratakse ühele või mitmele konkreetsele meeskonnale ja meeskonnaliikmed peavad tegema koostööd, et läbida konkreetseid etappe. Testi teostaja ülesanne on teostada selles testimiskavas kindlaks määratud testimismallid ning tõlgendada ja dokumenteerida iga testimismalli tulemusi. Vastuvõtukriteeriumid on esitatud lisas. Testimismallid peaksid hõlmama kõiki üleandmise ja ülevõtmise lähenemisviisis loetletud elemente. Üleandmise ja ülevõtmise ajal võib testimiskava vastavalt täiustada ning vajadusel lisada üksikasjalikud testimismallid. Testiaruandes esitatakse iga testi tulemused.] 17. ÜLEANDMISMATERJAL [Üksikasjalik loetelu üleandmisele ja ülevõtmisele kuuluvatest materjalidest, mis tehakse eu-LISAle kättesaadavaks.] 18. INTELLEKTUAALOMANDI- JA KASUTUSÕIGUSI KÄSITLEVAD SÄTTED [e-CODEXi süsteemi haldava üksuse põhjalik kinnitus, mis käsitleb kõigi e-CODEXi süsteemi komponentide ning määruse (EL) 2022/850 lisas loetletud tugitarkvaratoodete, dokumentide ja muude vahendite intellektuaalomandi- ja kasutusõigusi. e-CODEXi süsteemi haldava üksuse kinnitus, et temal ja ta liikmetel on seaduslik õigus kanda eu-LISAle üle kõik eespool nimetatud intellektuaalomandi- ja kasutusõigused nii, et eu-LISA saaks täita oma kohustusi vastavalt määruse (EL) 2022/850 artiklile 7.]

(1) Euroopa Parlamendi ja nõukogu 30. mai 2022. aasta määrus (EL) 2022/850, milles käsitletakse arvutipõhist süsteemi piiriüleseks elektrooniliseks andmevahetuseks tsiviil- ja kriminaalasjades tehtava õigusalase koostöö valdkonnas (e-CODEXi süsteem) ning millega muudetakse määrust (EL) 2018/1726 (ELT L 150, 1.6.2022, lk 1).

(2) Euroopa Parlamendi ja nõukogu 30. mai 2022. aasta määrus (EL) 2022/850, milles käsitletakse arvutipõhist süsteemi piiriüleseks elektrooniliseks andmevahetuseks tsiviil- ja kriminaalasjades tehtava õigusalase koostöö valdkonnas (e-CODEXi süsteem) ning millega muudetakse määrust (EL) 2018/1726 (ELT L 150, 1.6.2022, lk 1).